ডিসেম্বরের শুরুতেই গোপীবল্লভপুরে ইডির হাইভোল্টেজ অভিযান!

ওয়েব ডেস্ক : ফের ইডির (ED) অভিযান রাজ্যে। ডিসেম্বরের শুরুতেই ঝাড়গ্রামের (Jhargram) গোপীবল্লভপুরে (Gopiballavpur) অভিযান চালাল কেন্দ্রীয় তদন্তকারী সংস্থার আধিকারিকরা। যাকে ঘিরে এলাকায় তীব্র আতঙ্ক ছড়িয়েছে। এদিন একটি বাড়িতে তদন্ত চালাচ্ছে বলে জানা যাচ্ছে। তবে কী কারণে এই অভিযান।

সূত্রের খবর,বালি চক্রে আর্থিক দুর্নীতির অভিযোগে এই তল্লাশি অভিযান চলছে বলে জানা যাচ্ছে। এদিন ঝাড়গ্রামের আঠাঙ্গি গ্রামে সকাল সকাল পৌঁছে যায় এনফোর্সমেন্ট ডিরেক্টরেটের আধিকারিকরা। সেখানে একব্যক্তি বালি দুর্নীতি সঙ্গে যুক্ত রয়েছে বলে অভিযোগ। তাঁর বাড়িতেই ইডি হানা দিয়েছে বলে খবর।

আরও খবর : দ্রুত পারদ পতন হবে বাংলায়! জানাচ্ছে হাওয়া অফিস

জানা গিয়েছে, স্থানীয় বাসিন্দা অভিষেক পাত্র ওরফে বিল্টু। তিনি দীর্ঘদিন ধরে বালি ব্যবসার সঙ্গে যুক্ত বলে অভিযোগ। তাঁর বাড়িতেই এদিন প্রথমে পৌঁছয় ইডি-র দল। প্রায় তিনজন ইডি আধিকারিক এবং কেন্দ্রীয় বাহিনীর জওয়ানরা উপস্থিত ছিলেন অভিযানে। ভোরের অন্ধকার কেটে সকাল শুরু হতেই শুরু হয় তল্লাশি ও জিজ্ঞাসাবাদ।

সূত্রের খবর, বালি চক্রে আর্থিক লেনদেন (Financial transactions) ও অনিয়মের তদন্তের অংশ হিসেবে আগেও এই অঞ্চলের একাধিক ব্যবসায়ীর বাড়িতে হানা দিয়েছে ইডি। নতুন করে অভিষেক পাত্রের নাম উঠে আসায় এলাকায় চাঞ্চল্য ছড়িয়েছে। পরিবারের সদস্যদেরও জিজ্ঞাসাবাদ করা হচ্ছে বলে জানা গেছে। অভিযানের সময় এলাকা ঘিরে ফেলা হয় নিরাপত্তার চাদরে। এদিকে ঝাড়গ্রামের পাশাপাশি শহর কলকাতার নিউ আলিপুরে ইডি তল্লাশি অভিযান চালায় বলে খবর।